Temešská skala

Temešská skala () je vrch Strážovských vrchov. Leží nad obcou Temeš, približne  severozápadne od Prievidze. 

 Poloha 
Nachádza sa v strednej časti pohoria, v geomorfologickom podcelku Malá Magura. Vrchol leží v Trenčianskom kraji, na území okresu Prievidza a zasahuje na katastrálne územia obcí Temeš a Čavoj. Celý masív je súčasťou rovnomennej prírodnej rezervácie.

 Opis 
Temešská skala zakončuje rázsochu, ktorá vybieha západným smerom z vrchu Malá Magura, na severozápadnom okraji rovnomenného podcelku. Mohutný skalný masív v sebe ukrýva jaskyňu a tvorí výraznú krajinnú siluetu. Sedlom je oddelený východne susediaca Malá Magura (), severne ležia Svibiny (), západným smerom Pánsky (Temešský) diel () a juhozápadne mohutný Suchý vrch ().Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001. Oblasť patrí do povodia Nitrice; južné svahy odvodňuje Nevidzianka, severné potok Šindeliarska a zo západných odteká voda menšími prítokmi priamo do Nitrice.
Najbližšími obcami sú na západnom úpätí ležiaci Temeš a severne situovaný Čavoj, o niečo vzdialenejšie sú južne ležiace Nevidzany. 

 Výhľady 
Nesúvislý porast vrcholovej časti so skalným bralom v juhozápadnej časti umožňujú obmedzené výhľady. Poloha na okraji hrebeňa a susedné mohutnejšie vrchy umožňujú pozorovať najmä okolité vrchy pohoria, no na južnom horizonte vidieť ponad Rudniansku kotlinu pohorie Vtáčnik, Tribeč a Považský Inovec.

 Prístup 
 po  značke cez Temešské sedlo:
 z obce Temeš
 z Malej Magury v hlavnom hrebeni

 Referencie 

 Pozri aj 
 Temešská skala (prírodná rezervácia)
 Malá Magura – geomorfologický podcelok
 Zoznam vrcholov v Strážovských vrchoch

 Iné projekty 

 Externé odkazy 
 Poloha na turistickej mape

Kategória:Vrchy v Strážovských vrchoch
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Čavoj
Kategória:Temeš